Lussemburgu (belt)
Il-Belt ta' Lussemburgu (bil-Lussemburgiż: Stad Lëtzebuerg, bil-Franċiż: Ville de Luxembourg, bil-Ġermaniż: Stadt Luxemburg) hija komun bl-istatus ta' belt, u l-belt kapitali tal-Gran Dukat tal- Lussemburgu. Tinsab fil-konfluwenza tax-xmajjar Alzette u Pétrusse fin-Nofsinhar tal-Lussemburgu. Il-belt fiha l-Kastell tal-Lussemburgu, stabbilit mill-Franki fil-bidu fil-Medjuevu, li madwaru żviluppat il-belt.

Il-Belt ta' Lussemburgu tinsab fil-qalba tal-Punent tal-Ewropa, 213 km (132 mi) 'il bogħod minn Brussell, 372 km (231 mi) 'il bogħod minn Pariġi u 209 km (130 mi) 'il bogħod minn Cologne.

F'Jannar 2013, il-komun tal-Belt ta' Lussemburgu kellu popolazzjoni ta' 103,641 ruħ li kienet aktar minn tliet darbiet il-popolazzjoni tat-tieni komun l-aktar popolat tal-pajjiż (Esch-sur-Alzette). Il-popolazzjoni metropolitana tal-belt, inkluż il-komuni ta' madwar Hesperange, Sandweiler, Strassen, u Walferdange, kienet ogħla minn 160,000 ruħ.

Referenzi

Ħoloq esterni 
 vdl.lu
 Informazzjoni fuq il-Belt tal-Lussemburgu

Bliet fil-Lussemburgu
Bliet kapitali fl-Ewropa